එහෙත් නව ගිවිසුමට මෙතෙක් අත්සන් තැබීම ප්‍රමාද වී ඇත්තේ දෙපාර්ශවය එකඟතාවයකට නොපැමිණීම හේතුවෙන්.කෙසේ වෙතත්, පැවති සාකච්ඡාවලදී දැනට වතු කම්කරුවෙකුගේ රුපියල් 450ක මූලික වැටුප රුපියල් 500 දක්වා ඉහළ දැමීමටත් සෙසු දීමනා සමඟ රුපියල් 675ක වැටුපක් ලබාදීමටත් වතු හාම්පුතුන්ගේ සංගමය එකඟතාවය පළ කර ඇති බවයි වාර්තා වන්නේ.මූලික වැටුපට අමතරව ලබාදෙන රුපියල් 175 දීමනාව ලබා ගැනීමට වතු කම්කරුවන් හට මාසිකව ලබාදෙන වැඩ, දින ගණනට අනුව සියයට 75ක සේවයට පැමිණීමක් තිබිය යුතු බවත්, දිනකට අමු තේ දළු කිලෝ 16ක්, 18ත් අතර ප්‍රමාණයක් නෙලිය යුතු බවටත් වතු සංගම් ඒකාබද්ධ වෘත්තීය සමිති වෙත යෝජනා කර ඇති බව සදහන්.